b'\n_START_ARTICLE_\nAnalizator\n_START_PARAGRAPH_\nAnalizatorii - sisteme care au rolul de a recep\xc8\x9biona, conduce \xc8\x99i transforma \xc3\xaen senza\xc8\x9bii specifice excita\xc8\x9biile primite din mediul extern sau intern. Ei contribuie la realizarea integr\xc4\x83rii organismului \xc3\xaen mediu \xc8\x99i la coordonarea func\xc8\x9biilor organismului. Analizatorii sunt sisteme morfologice care: - sesizeaz\xc4\x83 prin receptori specifici, modific\xc4\x83rile din mediul extern \xc8\x99i intern, ce ac\xc8\x9bioneaz\xc4\x83 asupra organismului; - conduc impulsurile nervoase \xc3\xaen ariile corticale corespunz\xc4\x83toare; - realizeaz\xc4\x83 analiza \xc8\x99i sinteza impulsurilor nervoase determin\xc3\xa2nd formarea de senza\xc8\x9bii specifice; - au un plan unic de organizare, fiecare fiind alc\xc4\x83tuit din trei segmente:periferic (receptor), intermediar (de conducere) \xc8\x99i segmentul central._NEWLINE_Segmentul periferic - receptorul_NEWLINE_- reprezentat prin structuri specializate \xc8\x99i integrate \xc3\xaen organele de sim\xc8\x9b; - stimulat de varia\xc8\x9bia unei forme de energie determin\xc4\x83 formarea poten\xc8\x9bialului de receptor \xc8\x99i, \xc3\xaen final a celui de ac\xc8\x9biune (influxul nervos) ce se propag\xc4\x83 \xc3\xaen segmentul urm\xc4\x83tor._NEWLINE_Segmentul intermediar - de conducere este format din:_NEWLINE_- c\xc4\x83i directe-sunt c\xc4\x83i nervoase specifice, cu sinapse pu\xc8\x9bine, prin care impulsurile nervoase sunt conduse rapid \xc8\x99i se proiecteaz\xc4\x83 \xc3\xaen ariile corticale, \xc3\xaen zone specifice; - c\xc4\x83i indirecte-sunt c\xc4\x83i nervoase nespecifice, ce apar\xc8\x9bin sistemului reticular activator ascendent (S.R.A.A.) cu sinapse multe \xc8\x99i prin care impulsurile nervoase sunt conduse lent, \xc3\xaen ariile corticale, unde se proiectez\xc4\x83 difuz \xc8\x99i nespecific._NEWLINE_Segmentul central este reprezentat prin doua tipuri de arii corticale:_NEWLINE_- aria cortical\xc4\x83 primar\xc4\x83, unde se proiecteaz\xc4\x83 fibrele c\xc4\x83ii de conducere; - aria cortical\xc4\x83 secundar\xc4\x83 conectat\xc4\x83 cu aria primar\xc4\x83._NEWLINE_La nivelul ariilor corticale se realizeaz\xc4\x83 analiza \xc8\x99i sinteza informa\xc8\x9biilor \xc8\x99i se formeaz\xc4\x83, \xc3\xaen final senza\xc8\x9biile con\xc8\x99tiente specifice. Analizatorii din organismul uman sunt: cutanat, vizual, acustico-vestibular, olfactiv, gustativ, motor=kinestezic. bibliografie: biologie, manual pentru clasa a XI a (Stelic\xc4\x83 Ene,Elena Emilia Iancu, Gabriela Brebenel, Ofelia T\xc4\x83nase), Editura GIMNASIUM'